A **Pata és Mancs Terápiás és Oktatási Egyesület** 2009 májusi bejegyzése óta járul hozzá terápiás kutyák képzésével és bevonásával fogyatékkal élő/ lelki egészség szempontjából veszélyeztetett, illetve tanulási nehézséggel küzdő gyermekek fejlesztéséhez, társadalmi integrációjuk elősegítéséhez.

Tevékenységünket elsődlegesen Székesfehérváron és Móron végezzük, együttműködve a helyi köznevelési intézményekkel, valamint 2017-től a Fejér Megyei Szent György Egyetemi Oktató Kórházzal is.

A minőségi szakmai munkát gyógypedagógusokból, pszichológusokból és habilitációs kutyakiképzőkből álló team biztosítja.

Célcsoportjaink számára igyekszünk a kutyás terápiát elsősorban térítésmentesen biztosítani. Ezt pályázati forrásokból és tagjaink önkéntes munkavégzésével valósítjuk meg.

Célcsoportjaink köre sérült gyermekek és felnőttek, gyermekpszichiátriai csoportok, BTMN/SNI óvodás és kisiskolás gyermekek, idősotthonokban demens ellátás területen, kórházi látogató programban valósult meg fennállásunk óta.

2017 óta harminc órás akkreditált pedagógus-továbbképzéssel is segítjük a kutyás terápia elterjedését, szakmai-módszertani fejlődését.

Honlapunk: [www.patamancs.hu](http://www.patamancs.hu)

Facebook oldalunk: <https://www.facebook.com/patamancs/>